**Ιστορία Γ' Γυμνασίου**

**Ερωτήσεις και απαντήσεις**

**ΚΕΦΑΛΑΙΟ ΤΡΙΤΟ**

**ΟΙΚΟΝΟΜΙΚΕΣ, ΚΟΙΝΩΝΙΚΕΣ ΚΑΙ ΠΟΛΙΤΙΚΕΣ ΕΞΕΛΙΞΕΙΣ**

**ΣΤΗΝ ΕYΡΩΠΗ ΚΑΙ ΣΤΟΝ ΚΟΣΜΟ ΤΟΝ 19o ΑΙΩΝΑ**

**ΕΝΟΤΗΤΑ 12**

**1.Τι ονομάζεται εκβιομηχάνιση, ποια τα κύρια χαρακτηριστικά της και ποιοι οι κύριοι πόλοι ανάπτυξής της ;**

Οι πρώτες βιομηχανίες δημιουργήθηκαν στη Μεγάλη Βρετανία τον 18ο αι.

Το φαινόμενο αυτό ονομάστηκε ***εκβιομηχάνιση*.**

*Κύρια χαρακτηριστικά της εκβιομηχάνισης:*

1. Η εκτεταμένη *χρήση νέων τεχνικών μέσων* με επακόλουθα:
2. τον περιορισμό της χειρωνακτικής εργασίας,
3. την  αύξηση της παραγωγής,
4. τη μείωση του κόστους των προϊόντων.
5. Η αξιοποίηση *νέων μορφών ενέργειας* – κυρίως του άνθρακα.
6. Η εφαρμογή *καινοτομιών στη μεταλλουργία.*
7. Η συγκέντρωση των εργαζομένων στα *εργοστάσια.*
8. Οι υψηλοί *ρυθμοί ανάπτυξης.*

Κύριοι πόλοι ανάπτυξης ήταν η υφαντουργία και η μεταλλουργία.

**2.Από πού ξεκίνησε και πού εξαπλώθηκε η εκβιομηχάνιση;**

*Στα μέσα του 19ου αιώνα η εκβιομηχάνιση περιοριζόταν:*

1.    στη Μ. Βρετανία,

2.    στη βόρεια και ανατολική Γαλλία,

3.    στις Κάτω Χώρες και το Βέλγιο,

4.    στις όχθες του ποταμού Ρήνου,

5.    στη βόρεια Ιταλία.

Από τα μέσα του 19ου αιώνα και μετά εξαπλώθηκε σε νέες περιοχές της Ευρώπης και στις ΗΠΑ.

**3. Ποιες είναι οι κύριες καινοτομίες στον 19ο αιώνα;**

1.    **Χημεία:** μαζική παραγωγή π.χ. λιπασμάτων, πλαστικών υλών και εκρηκτικών, φαρμάκων ψυγείων, φωτογραφικών και κινηματογραφικών ειδών  .

2.    **Ηλεκτρισμός:** χρήση του (α) ως πηγή ενέργειας, (μετατροπή της ενέργειας των υδάτων σε ηλεκτρική ενέργεια (β) ως μέσο φωτισμού (ηλεκτρική λάμπα).

**4. Ποια ήταν η επανάσταση στις συγκοινωνίες και τις επικοινωνίες;**

Σύμβολα της βιομηχανικής ανάπτυξης

1.  Σιδηρόδρομος

2.    Ατμόπλοιο

3.    Αυτοκίνητο

4.    Αεροπλάνο

5.    Μέσα μετάδοσης ήχου (τηλέγραφος, τηλέφωνο)

**5. Τι ονομάζεται καπιταλισμός και ποια τα συνώνυμα του όρου;**

Ο νέος τρόπος οργάνωσης της οικονομίας ονομάστηκε *οικονομία της ελεύθερης αγοράς* ή *καπιταλισμός*  ή *κεφαλαιοκρατία*.

**6. Ποια είναι η ιδεολογική βάση του νέου συστήματος;**

Είναι ο *οικονομικός φιλελευθερισμός*, σύμφωνα με τον οποίο οι επιχειρηματίες είχαν την ελευθερία να πράττουν ό,τι εκείνοι έκριναν αναγκαίο, για να κερδίζουν à το ατομικό συμφέρον θεωρούνταν σημαντικότερο του κοινωνικού.

**7. Ποια είναι τα χαρακτηριστικά του καπιταλισμού;**

1.  επιχειρήσεις με μετοχικό κεφάλαιο,

2.  μεγάλες τράπεζες,

3.  ολιγοπώλια ή μονοπώλια,

4.  περιοδικές οικονομικές κρίσεις.

**ΕΝΟΤΗΤΑ 13**

**Κοινωνικές και πολιτικές διαστάσεις της βιομηχανικής επανάστασης τον 19ο αι.**

**1.Ποιες ήταν οι πληθυσμιακές μεταβολές κατά τη διάρκεια της βιομηχανικής επανάστασης;**

1.    *Εσωτερική μετανάστευση*: με κατεύθυνση προς τις βιομηχανικές πόλεις.

2.    *Εξωτερική μετανάστευση*: με κατεύθυνση προς ΗΠΑ, Καναδά, Αυστραλία.

**2.Να παρουσιάσετε τους κοινωνικούς μετασχηματισμούς κατά τη διάρκεια της βιομηχανικής επανάστασης.**

***Α) Οι αριστοκράτες:***

1.    Πανίσχυροι στην ανατολική και μεσογειακή Ευρώπη.

2.    Κράτησαν διπλή στάση σε περιοχές, όπου επικράτησε η βιομηχανική επανάσταση: (α) στην *Αγγλία* άρχισαν να ασχολούνται με επιχειρήσεις καπιταλιστικού χαρακτήρα, (β) στη *Γαλλία*, αντίθετα, δεν έδειξαν ενδιαφέρον για νέου τύπου δραστηριότητες.

***Β) Οι αστοί:***

Ήταν η κυρίαρχη πλέον τάξη και διακρινόταν:

1.    σε *μεγαλοαστούς*: βιομήχανοι, μεγαλέμποροι, τραπεζίτες,

2.    σε *μεσοαστούς*: βιοτέχνες, ελεύθεροι επαγγελματίες,

3.    σε *μικροαστούς*: δημόσιοι και ιδιωτικοί υπάλληλοι.

***Γ) Οι αγρότες:***

Ζούσαν κάτω από ασταθείς συνθήκες και πολλοί μετανάστευσαν.

***Δ) Οι εργάτες:***

Ζούσαν σε άθλιες συνθήκες, καθώς εργάζονταν 12 έως 16 ώρες καθημερινά, χωρίς ημέρα ανάπαυσης και έπαιρναν πολύ χαμηλούς μισθούς.

**3.Να παρουσιάσετε με συντομία τις δύο κυριότερες σοσιαλιστικές θεωρίες.**

*Α) Ουτοπικός σοσιαλισμός:*

Πρόβαλε μια εξιδανικευμένη μορφή κοινωνίας και εκφράστηκε από τους πρώτους σοσιαλιστές.

*Β) Μαρξισμός:*


Πρόβαλε την άποψη ότι κύρια αιτία της κοινωνικής αδικίας ήταν το γεγονός ότι ολιγάριθμοι αστοί ήταν ιδιοκτήτες των μέσων παραγωγής και έθεσε ως στόχο οι εργάτες να πάρουν στα χέρια τους τα μέσα παραγωγής και να δημιουργηθεί μια **αταξική κοινωνία**, όπου δεν θα υπήρχε εκμετάλλευση. Διαμορφώθηκε από τους Γερμανούς Καρλ Μαρξ και Φριντριχ Έγκελς, που δημοσίευσαν το ***Κομμουνιστικό Μανιφέστο***καιμόνος του ο Μαρξ ***Το Κεφάλαιο***.

**4.Ποια είναι η πορεία ανάπτυξης του συνδικαλισμού;**

1. Μετά το 1830 οι εργάτες άρχισαν να διεκδικούν οργανωμένα την ικανοποίηση των

αιτημάτων τους, όπως ήταν η οκτάωρη εργασία.

1. **Την 1η Μαϊου του 1886 μία εργατική απεργία στο Σικάγο των ΗΠΑ με αίτημα την καθιέρωση της οκτάωρης εργασίας πνίγηκε στο αίμα έτσι η Πρωτομαγιά γιορτάζεται ως παγκόσμια ημέρα εργατών.**



3. Στα τέλη του 19ου αι. το εργατικό κίνημα είχε σημειώσει κάποιες επιτυχίες:

Ø  μείωση των ωρών εργασίας σε δέκα,

Ø  δημιουργία ταμείων ασφάλισης,

Ø  υπογραφή συλλογικών συμβάσεων εργασίας με τους εργοδότες.

**5.Πώς οργανώθηκαν πολιτικά οι εργάτες;**

Δημιουργήθηκαν σε διάφορες χώρες σοσιαλιστικά και εργατικά κόμματα με μετριοπαθή ή επαναστατικό χαρακτήρα.

**6.Πώς ξεκίνησε το κίνημα για τη χειραφέτηση της γυναίκας;**

Το 1903 μια Αγγλίδα ίδρυσε την *Κοινωνική και Πολιτική Ένωση Γυναικών* που μαχόταν για την παραχώρηση πολιτικών δικαιωμάτων στις γυναίκες.